CELEX: C2006/326/30
Language: da
Date: 2006-12-30 00:00:00
Title: Sag C-275/05: Domstolens dom (Første Afdeling) af 26. oktober 2006 — Alois Kibler jun. mod Land Baden-Württemberg (anmodning om præjudiciel afgørelse fra Verwaltungsgericht Sigmaringen, Tyskland) (Mælk og mejeriprodukter — artikel 5, litra c), i forordning (EØF) nr. 804/68 — tillægsafgift på mælk og mejeriprodukter — forordning (EØF) nr. 857/84, nr. 590/85 og nr. 1546/88 — overførsel af en referencemængde som følge af tilbagegivelsen af et forpagtet areal — bortforpagter, som ikke selv er producent af mælk eller mejeriprodukter — forpagtningsaftale, der er ophørt frivilligt)

30.12.2006   
            
            
               DA
            
            
               Den Europæiske Unions Tidende
            
            
               C 326/15
            
         Domstolens dom (Første Afdeling) af 26. oktober 2006 — Alois Kibler jun. mod Land Baden-Württemberg (anmodning om præjudiciel afgørelse fra Verwaltungsgericht Sigmaringen, Tyskland)
   (Sag C-275/05) (1)
   
   (Mælk og mejeriprodukter - artikel 5, litra c), i forordning (EØF) nr. 804/68 - tillægsafgift på mælk og mejeriprodukter - forordning (EØF) nr. 857/84, nr. 590/85 og nr. 1546/88 - overførsel af en referencemængde som følge af tilbagegivelsen af et forpagtet areal - bortforpagter, som ikke selv er producent af mælk eller mejeriprodukter - forpagtningsaftale, der er ophørt frivilligt)
   (2006/C 326/30)
   Processprog: tysk
   Den forelæggende ret
   Verwaltungsgericht Sigmaringen
   Parter i hovedsagen
   
      Sagsøger: Alois Kibler jun.
   
      Sagsøgt: Land Baden-Württemberg
   Sagens genstand
   Anmodning om præjudiciel afgørelse — Verwaltungsgericht Sigmaringen — fortolkning af artikel 7, stk. 1, i Rådets forordning (EØF) nr. 857/84 af 31. marts 1984 om almindelige regler for anvendelsen af den i artikel 5c i forordning (EØF) nr. 804/68 omhandlede afgift på mælk og mejeriprodukter (EFT L 90, s. 13), som ændret ved Rådets forordning (EØF) nr. 590/85 af 26. februar 1985 (EFT L 68, s. 1), og artikel 7, nr. 2, 3 og 4, i Kommissionens forordning (EØF) nr. 1546/88 af 3. juni 1988 om gennemførelsesbestemmelserne for den tillægsafgift, der er omhandlet i artikel 5c i forordning (EØF) nr. 804/68 (EFT L 139, s. 12) — overtagelse af en del af en mælkeproducerende bedrift, der har været bortforpagtet, af ejeren, som ikke selv er producent — overførsel af den til bedriften knyttede referencemængde
   Konklusion
   
               1)
            
            
               Artikel 7, stk. 1, i Rådets forordning (EØF) nr. 857/84 af 31. marts 1984 om almindelige regler for anvendelsen af den i artikel 5c i forordning (EØF) nr. 804/68 omhandlede afgift på mælk og mejeriprodukter, som ændret ved Rådets forordning (EØF) nr. 590/85 af 26. februar 1985, og artikel 7, stk. 1, nr. 2, 3 og 4, i Kommissionens forordning (EØF) nr. 1546/88 af 3. juni 1988 om gennemførelsesbestemmelserne for den tillægsafgift, der er omhandlet i artikel 5c i forordning (EØF) nr. 804/68, skal fortolkes således, at når et forpagtet areal af en bedrift tilbagegives til bortforpagteren, kan referencemængden ikke tilbageføres til bortforpagteren, når denne ikke længere er mælkeproducent, ikke længere agter at påbegynde mælkeproduktion og heller ikke agter at indgå en bortforpagtningsaftale med en mælkeproducent.
            
         
               2)
            
            
               Artikel 7, stk. 1, i forordning nr. 857/84, som ændret ved forordning nr. 590/85, og artikel 7, stk. 1, nr. 4, i forordning nr. 1546/88 er til hinder for, at referencemængden i tilfælde af et forpagtningsforholds ophør forbliver hos forpagteren af bedriften, såfremt forpagtningsaftalen ophører frivilligt.
            
         
      (1)  EUT C 229 af 17.9.2005.